CELEX: 32021R1696
Language: lv
Date: 2021-09-21 00:00:00
Title: Padomes Regula (ES) 2021/1696 (2021. gada 21. septembris), ar kuru Eiropas Parlamenta un Padomes Regulas (ES) 2021/840, ar ko izveido apmaiņas, atbalsta un mācību programmu euro aizsardzībai pret viltošanu laikposmam no 2021. līdz 2027. gadam (programma “Perikls IV”), piemērošanu attiecina arī uz neiesaistītajām dalībvalstīm

23.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 336/1
               
            
         PADOMES REGULA (ES) 2021/1696
         (2021. gada 21. septembris),
         ar kuru Eiropas Parlamenta un Padomes Regulas (ES) 2021/840, ar ko izveido apmaiņas, atbalsta un mācību programmu euro aizsardzībai pret viltošanu laikposmam no 2021. līdz 2027. gadam (programma “Perikls IV”), piemērošanu attiecina arī uz neiesaistītajām dalībvalstīm
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 352. pantu,
         ņemot vērā Eiropas Komisijas priekšlikumu,
         pēc leģislatīvā akta projekta nosūtīšanas valstu parlamentiem,
         ņemot vērā Eiropas Parlamenta piekrišanu (1),
         saskaņā ar īpašu likumdošanas procedūru,
         tā kā:
         
                     (1)
                  
                  
                     Eiropas Parlamenta un Padomes Regula (ES) 2021/840 (2) izveido apmaiņas, atbalsta un mācību programmu euro aizsardzībai pret viltošanu (programma “Perikls IV”), kas ir piemērojama dalībvalstīs saskaņā ar Līgumiem. Līguma par Eiropas Savienības darbību 139. pants paredz, ka līguma 133. pantā minētos pasākumus, ar ko reglamentē euro izmantošanu, nepiemēro dalībvalstīm ar izņēmuma statusu.
                  
               
                     (2)
                  
                  
                     Tomēr informācijas un darbinieku apmaiņas, kā arī atbalsta un mācību pasākumiem, ko īsteno saskaņā ar programmu “Perikls IV”, vajadzētu būt vienotiem visā Savienībā. Tādēļ būtu jāveic vajadzīgie pasākumi, lai tajās dalībvalstīs, kurās euro nav to oficiālā valūta, nodrošinātu tādu pašu euro aizsardzības līmeni.
                  
               
                     (3)
                  
                  
                     Lai nodrošinātu nepārtrauktību atbalsta sniegšanā attiecīgajā politikas jomā un lai programmas “Perikls IV” īstenošana varētu notikt no daudzgadu finanšu shēmas 2021.–2027. gadam darbības sākuma, šai regulai būtu jāstājas spēkā steidzamības kārtā un tā būtu jāpiemēro ar atpakaļejošu spēku no 2021. gada 1. janvāra,
                  
               IR PIEŅĒMUSI ŠO REGULU.
         
            1. pants
            Regulas (ES) 2021/840 piemērošanu paplašina uz dalībvalstīm, kuras nav iesaistītās dalībvalstis, kā definēts Padomes Regulas (EK) Nr. 974/98 (3) 1. panta a) punktā.
            Minēto dalībvalstu organizācijas tiek uzskatītas par tiesīgām saņemt finansējumu, ja tās ir kompetentās iestādes Regulas (ES) 2021/840 9. panta nozīmē.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 21. septembrī
            
               
                  Padomes vārdā –
               
               
                  priekšsēdētājs
               
               G. DOVŽAN
            
         
         
            (1)  2021. gada 18. maija piekrišana (Oficiālajā Vēstnesī vēl nav publicēta).
         
            (2)  Eiropas Parlamenta un Padomes Regula (ES) 2021/840 (2021. gada 20. maijs), ar ko izveido apmaiņas, atbalsta un mācību programmu euro aizsardzībai pret viltošanu laikposmam no 2021. līdz 2027. gadam (programma “Perikls IV”) un ar ko atceļ Regulu (ES) Nr. 331/2014 (OV L 186, 27.5.2021., 1. lpp.).
         
            (3)  Padomes Regula (EK) 974/98 (1998. gada 3. maijs) par euro ieviešanu (OV L 139, 11.5.1998., 1. lpp.).